后翼棄兵

后翼棄兵係指以下呢幾步嘅國際象棋開局：
 1. d4 d5
 2. c4

呢個係其中一個最古老嘅開局，而而家仲有人用緊，啲人通常都叫佢做棄兵，因爲白棋好似放棄咗隻 c-小兵咁，但係其實亦都可以話呢個係一個誤名，因爲黑棋其實係冇辦法保持呢一隻小兵嘅優勢，夾硬保呢隻小兵只會帶來更多嘅劣勢。

簡介
白方落 2.c4，試圖要用后翼嘅兵交換中央嘅兵，用e2–e4嚟支配棋盤嘅中心。

后翼棄兵嘅目的係為咗要控制棋盤中心嘅安全。有十幾個局，但係黑方通常都係咁回應：
2.dxc4  接受后翼棄兵
2.e6 拒后翼棄兵

喺接受后翼棄兵嘅應法入面，黑方落 2.dxc4，食咗后翼隻兵，暫時放棄中心，但係喺出子上面會比較自由。

若果係拒后翼棄兵嘅應法，黑方多半畀 d5 棋子維持喺原位，通常黑方會受到束縛，不過黑方嘅目的係換子，同利用 c5 同 e5 嘅進兵突破，等後面嘅棋勢比較自由靈活。

歷史 
后翼棄兵係最古老嘅開局之一，1490年嘅 Göttingen手稿有提過呢個開局，之後係17世紀 Gioachino Greco 有分析過佢。喺 18世紀，Philipp Stamma 好推薦使用呢個開局，亦都令呢個開局有時以佢嘅出生地命名做 Aleppo 棄兵。喺現代國際象棋嘅初期，並唔流行后前兵開局，所以直到 1873年維也納比賽之前后翼棄兵都唔係好常用。

隨住 Wilhelm Steinitz 同 Siegbert Tarrasch 發展國際象棋理論同埋開始欣賞位置性玩法，后翼棄兵開始流行，去到 1920-30年代去到佢嘅巔峯，喺1927年世界冠軍賽入面，José Raúl Capablanca 同 Alexander Alekhine 嘅三十四場棋局之中，只有兩場唔係玩后翼棄兵。

隨住二戰完結，國際性嘅國際象棋活動開始復甦，由於有更多嘅棋手傾向用印度防禦去應對后前兵開局，少咗人玩后翼棄兵，但係都仲係好常見嘅開局。

後續步法 
字面上嚟講，所有 2...dxc4 (或者過幾步行嘅 dxc4）以外嘅行法都係拒后翼棄兵，但係一般嚟講，斯拉夫防禦、Albin 反棄兵同埋 Chigorin 防禦都被視爲獨立嘅開局嚟分析。就算係 QGD (2...e6)，都有好多唔同嘅後續，每個都值得去獨立分析，傳統防禦同埋 Tarrasch 防禦就係其中兩個例子。1. d4 d5 2. c4 之後：
 2...e6 (拒后翼棄兵 QGD) ECO D30–D69。呢個係主要嘅後著，但係之後仲有好多變體。
 2...dxe4 (接受后翼棄兵 QGA) D20-D29。冇 QGD 咁常見，但係都係一個常見嘅應對手法。
 2...c6 (斯拉夫防禦) D10-D19。好穩陣嘅應對，不過有好多變體都好戰術性。如果黑棋行嗮 ...c6 同 ...e6 (次序唔緊要)，呢個開局有嗮傳統開局同埋斯拉夫防禦嘅特質，就叫做半斯拉夫防禦。
 2...e5 (Albin 反棄兵) D08-D09。黑棋嘗試去奪取主動權，喺頂級棋賽好罕見，但係喺俱樂部比賽嘅level就係好危險嘅武器。
 2...Nc6 (Chigorin 防禦) D07。比較罕見嘅 QGD 後續，Alexander Morozevich 係頂級棋賽好鍾意用，對黑棋嚟講應該係唔差嘅。
 2...Bf5 (波羅的海防禦) D06。比較罕見但係都玩得嘅開局。
 2...c5 (對稱防禦) D06。極少人玩，雖然未被證實係劣著，但係似乎咁樣行對白棋有利。
 2...Nf6 (Marshall 防禦) D06。以 Frank Marshall命名，佢喺 1920年代行呢個開局，之後就無用啦。
 2...g6 (Alekhine 嘅主意) D06。) D06。 白棋可以咁樣行去獲得優勢： 3.cxd5 Qxd5 (3...Nf6 4.Qa4 ) 4.Nc3 Qa5 5.Nf3 Bg7 6.Bd2 c6 7.e4 Qb6 8.Bc4 Bxd4 9.Nxd4 Qxd4 10.Qb3 Qg7 11.0-0 +/− (Minev)。

如果白棋行王翼側翼主教嘅話，遊戲會過渡到加泰羅尼亞開局。

真實棋局 
1954年，拉脫維亞，Mikhail Tal對Janis Klovans：

1.d4 d5 2.c4 e6 3.Nc3 Nf6 4.Nf3 Nbd7 5.e3 Be7 6.b3 O-O 7.Bd3 Bb4 8.Bd2 dxc4 9.bxc4 e5 10.dxe5 Ng4 11.Qb1 Ndxe5 12.Bxh7+ Kh8 13.Bc2 Nxf3+ 14.gxf3 Ne5 15.Be4 Nxc4 16.Qxb4 Qxd2+ 17.Kf1 Bh3+ 18.Kg1 Nxe3 19.Bh7 Kxh7 20.Qh4+ Kg8 21.Ke4 Qb2 22.Re1 Ng2 23.Qxh3 Nxe1 24.Ng5 Qb1 0-1

后翼棄兵，用呢個開局名嚟命名，以國際象棋爲主題嘅 Netflix 迷你劇。
 中心開局、王翼棄兵，兩個類似嘅棄兵開局。

攷

其他參考 

Lemos, Damian. (2015). The Queen's Gambit. Everyman Chess. . OCLC 921240674.

國際象棋開局